cyanic-selkie/wikianc huggingface dataset:
มาโฮสึไค พรีเคียว!
เพลงประกอบ
"Dokkin♦Mahou Tsukai Precure! Part 2"
"CURE UP RA♡PA☆PA! ~Magic That Turns Into Smiles~"
ขับร้องโดย : "Cure Miracle (CV. Takahashi Rie), Cure Magical (CV. Horie Yui)"
ขับร้องโดย : "Cure Miracle (CV. Takahashi Rie), Cure Magical (CV. Horie Yui), Cure Felice (CV. Hayami Saori)"
ขับร้องโดย : "Watanabe Mayu"
เฮดจ์ฮอกยุโรป
เฮดจ์ฮอกยุโรป หรือ เม่นแคระยุโรป (European hedgehog, Common hedgehog, ) เป็นสัตว์เลี้ยงลูกด้วยนมขนาดเล็กชนิดหนึ่ง จำพวกเฮดจ์ฮอก (Erinaceinae)
พบพระจายพันธุ์ในยุโรปตะวันออก, ตะวันตก, ยุโรปใต้ และบางส่วนในรัสเซีย
กินอาหารได้หลากหลายทั้งแมลง, ไส้เดือนดิน, ไข่นก, แมลงปีกแข็ง รวมทั้งหนูหรือกบด้วย ออกหากินในเวลากลางคืน อาศัยและทำรังในโพรงดินที่ขุดเอง
นิยมเลี้ยงเป็นสัตว์เลี้ยง
มหาศึกชิงบัลลังก์ (ภาพยนตร์ชุดทางโทรทัศน์)
มหาศึกชิงบัลลังก์ (Game of Thrones) เป็นภาพยนตร์ชุดทางโทรทัศน์แนวแฟนตาซีย้อนยุคของสถานีโทรทัศน์เอชบีโอ สร้างสรรค์โดยเดวิด เบนิออฟฟ์ และดี. บี. ไวส์ ดัดแปลงจากชุดหนังสือนิยายขายดีของจอร์จ อาร์. อาร์. มาร์ติน ชุด มหาศึกชิงบัลลังก์ เรื่อง เกมล่าบัลลังก์ มีการถ่ายทำทั้งในเบลฟาสต์และที่อื่น ๆ ในสหราชอาณาจักร แคนาดา โครเอเชีย ไอซ์แลนด์ มอลตา โมร็อกโก สเปนและสหรัฐอเมริกา ฉายครั้งแรกทางช่อง HBO ในสหรัฐอเมริกาเมื่อวันที่ 17 เมษายน 2554 จนถึง 2562
ภาพยนตร์ชุดเรื่องนี้เล่าเรื่องราวของเหตุการณ์ที่เกิดขึ้นในดินแดนสมมติคือทวีปเวสเทรอสและเอสซอส ซึ่งเกิดเรื่องราวหลากหลายและมีตัวละครมากมาย โดยมีเรื่องราวหลักอยู่ 3 เส้นเรื่อง เส้นเรื่องแรกเป็นเรื่องราวของการชิงบัลลังก์เหล็กแห่งเจ็ดอาณาจักร ซึ่งมีโยงใยของพันธมิตรและความเป็นศัตรูกันระหว่างตระกูลขุนนางต่างๆ ซึ่งบ้างก็ต่อสู้กันเพื่อแย่งบัลลังก์ หรือต่อสู้เพื่ออิสระจากบัลลังก์ เส้นเรื่องที่สองคือเรื่องราวของทายาทคนสุดท้ายของตระกูลกษัตริย์ที่ถูกชิงบัลลังก์ไป ซึ่งถูกขับไล่ออกจากอาณาจักรและวางแผนที่จะกลับมาชิงบัลลังก์คืน และเส้นเรื่องที่สามเป็นเรื่องราวของกลุ่มพันธมิตรที่มีหน้าที่ปกป้องอาณาจักรจากภัยคุกคามจากโบราณกาล ทั้งภัยจากมนุษย์ที่โหดร้าย ภัยจากสัตว์ในตำนานที่อยู่ในแดนเหนืออันห่างไกล และภัยจากฤดูหนาวอันยาวนานที่กำลังจะปกคลุมอาณาจักรทั้งหมด
มหาศึกชิงบัลลังก์ ประสบความสำเร็จอย่างมากและกลายเป็นรายการโทรทัศน์ที่ทำให้มียอดผู้ชมสถานีโทรทัศน์เอชบีโอสูงมากเป็นประวัติการณ์ และเกิดมีชุมชนของกลุ่มผู้ชื่นชอบเป็นจำนวนมากในหลายประเทศ ได้รับการชื่นชมจากนักวิจารณ์โดยเฉพาะในด้านการแสดง ความซับซ้อนของตัวละคร เนื้อเรื่อง ขอบเขตของเรื่อง และการผลิตที่มีคุณภาพสูง แต่ก็ถูกวิจารณ์เรื่องความรุนแรงและฉากที่สื่อทางเพศอย่างโจ่งแจ้ง นอกจากนี้ยังได้รับรางวัล Primetime Emmy Awards 38 รางวัล รวมถึงรางวัล Outstanding Drama Series ใน ค.ศ. 2015 และ ค.ศ. 2016 ซึ่งถือเป็นสถิติรับรางวัลมากที่สุดในบรรดาภาพยนตร์ชุดทางโทรทัศน์ที่ออกฉายในช่วงไพรม์ไทม์ ไม่นับรายการสด รางวัลอื่นๆ ที่ได้รับ ได้แก่ รางวัล Hugo สาขา Best Dramatic Presentation (2012-2014), รางวัล Peabody Award ปี 2011 และได้รับการเสนอชื่อเข้าชิงรางวัล Golden Globe Award สาขา Best Television Series - Drama (ปี 2012 และ 2015-2018)
การแพร่ภาพ
เกมออฟโธรนส์ ออกฉายครั้งแรกในสหรัฐอเมริกาทางสถานีโทรทัศน์ HBO เมื่อ 17 เมษายน พ.ศ. 2554 และในสหราชอาณาจักรและไอร์แลนด์ทางสถานีโทรทัศน์ Sky Atlantic เมื่อ 18 เมษายน พ.ศ. 2554 จากนั้นจึงทยอยออกฉายในประเทศอื่นๆ ช่วงฤดูร้อน พ.ศ. 2554 ส่วนฤดูกาลที่สองมีกำหนดออกฉายในสหรัฐอเมริกาทางสถานีโทรทัศน์ HBO ในวันที่ 1 เมษายน 2555
สถานีโทรทัศน์ที่ฉายได้แก่
ยูฟ่ายูโรปาลีก ฤดูกาล 2019–20 รอบแพ้คัดออก
ยูฟ่ายูโรปาลีก ฤดูกาล 2019–20 รอบแพ้คัดออก เป็นการแข่งขันฟุตบอลซึ่งเริ่มต้นขึ้นในวันที่ 20 กุมภาพันธ์ และสิ้นสุดในวันที่ 22 สิงหาคม ค.ศ. 2020 กับ นัดชิงชนะเลิศ ที่ไรน์เอแนร์กีชตาดีอ็อน ในเมืองโคโลญ ประเทศเยอรมนี เพื่อจะตัดสินหาทีมชนะเลิศของ ยูฟ่ายูโรปาลีก ฤดูกาล 2019–20 โดยมี 32 ทีมที่เข้าร่วมในรอบแพ้คัดออก
เวลาคือ CET/CEST, เป็นไปตามที่ระบุไว้โดยยูฟ่า (เวลาท้องถิ่นหากแตกต่างกันจะอยู่ในวงเล็บ)
ทีมที่ผ่านเข้ารอบ
รอบแพ้คัดออกประกอบไปด้วย 32 ทีม: 24 ทีมที่ผ่านเข้ารอบในฐานะทีมชนะเลิศและรองชนะเลิศของแต่ละ 12 กลุ่มใน รอบแบ่งกลุ่ม, และทีมอันดับที่สามแปดทีมที่มาจาก แชมเปียนส์ลีก รอบแบ่งกลุ่ม.
ตารางการแข่งขัน
ตารางการแข่งขันเป็นไปตามด้านล่างนี้ (การจับสลากทั้งหมดได้จัดขึ้นที่ สำนักงานใหญ่ยูฟ่า ใน นียง, ประเทศสวิตเซอร์แลนด์).
แต่ละนัดจะลงเล่นในทุกวันอังคารหรือทุกวันพุธ แทนที่ทุกวันพฤหัสบดีตามปกติเนื่องจากความขัดแย่งของการจัดตารางการแข่งขัน.
สายการแข่งขัน
<section begin=Bracket /><section end=Bracket />
รอบ 32 ทีมสุดท้าย
การจับสลากสำหรับรอบ 32 ทีมสุดท้าย จะจัดขึ้นในวันที่ 16 ธันวาคม ค.ศ. 2019, 13:00 CET.
สรุปผลการแข่งขัน
นัดแรกจะลงเล่นในวันที่ 20 กุมภาพันธ์, และนัดที่สองจะลงเล่นในวันที่ 26 และ 27 กุมภาพันธ์ ค.ศ. 2020. <section begin=R32 />
แมตช์
รวมผลสองนัด วุลเวอร์แฮมป์ตันวอนเดอเรอส์ ชนะ ชนะ 6–3.
รวมผลสองนัด อิสตันบูล บาซัคเซฮีร์ ชนะ 5–4.
รวมผลสองนัด ไบเออร์ เลเวอร์คูเซิน ชนะ 5–2.
รวมผลสองนัด โคเปนเฮเกน ชนะ 4–2.
รวมผลสองนัด บาเซิล ชนะ 4–0.
''รวมผลสองนัด เสมอ 1–1. เซบิยา ชนะด้วยกฏประตูทีมเยือน.''
''รวมผลสองนัด เสมอ 2–2. โอลิมเบียโกส ชนะด้วยกฏประตูทีมเยือน.''
รวมผลสองนัด ลัสค์ ชนะ 3–1.
รวมผลสองนัด แมนเชสเตอร์ยูไนเต็ด ชนะ 6–1.
รวมผลสองนัด อินแตร์มิลาน ชนะ 4–1.
รวมผลสองนัด ไอน์ทรัคท์ฟรังค์ฟวร์ท ชนะ 6–3.
รวมผลสองนัด ชัคตาร์ ดอแนตสก์ ชนะ 5–4.
รวมผลสองนัด เฟาเอ็ฟอ็ล ว็อลฟส์บวร์ค ชนะ 5–1.
รวมผลสองนัด โรมา ชนะ 2–1.
รวมผลสองนัด เรนเจอส์ ชนะ 4–2.
รอบ 16 ทีมสุดท้าย
การจับสลากสำหรับรอบ 16 ทีมสุดท้ายจะจัดขึ้นเมื่อวันที่ 28 กุมภาพันธ์ ค.ศ. 2020, 13:00 CET.
สรุปผลการแข่งขัน
<section begin=R16 /> เลกแรกจะลงเล่นในวันที่ 12 มีนาคม, ในขณะที่เลกแรกที่เหลือและโปรแกรมการแข่งขันเลกที่สองทั้งหมดจะเลื่อนการแข่งขันโดยยูฟ่าเนื่องจากมีความกังวลเกี่ยวกับ การระบาดทั่วของโควิด-19 ในทวีปยุโรป. เมื่อวันที่ 17 มิถุนายน ค.ศ. 2020, ยูฟ่าได้ประกาศออกมาว่าเลกที่สองจะลงเล่นในวันที่ 5–6 สิงหาคม ค.ศ. 2020, กับสนามแข่งขันที่จะใช้ตัดสินระหว่างสนามกีฬาของทีมเจ้าบ้านและสนามเป็นกลางในประเทศเยอรมนี. สำหรับสองคู่ที่ไม่ได้ลงเล่นในเลกแรก, แต่ละนัดจะแทนที่ในการลงเล่นในรูปแบบเลกเดียว, จะลงเล่นในประเทศเยอรมันที่สนามเป็นกลาง ในสถานที่ที่จะได้รับการพิจารณา.
แมตช์
รวมผลสองนัด โคเปนเฮเกน ชนะ 3–1.
รวมผลสองนัด วุลเวอร์แฮมป์ตันวอนเดอเรอส์ ชนะ 2–1.
รวมผลสองนัด ไบเออร์ เลเวอร์คูเซิน ชนะ 4–1.
รวมผลสองนัด ชัคตาร์ ดอแนตสก์ ชนะ 5–1.
รอบก่อนรองชนะเลิศ
<section begin=QF /> การจับสลากสำหรับรอบก่อนรองชนะเลิศจะจัดขึ้นเมื่อวันที่ 10 กรกฎาคม ค.ศ. 2020. <section end=QF />
สรุปผลการแข่งขัน
<section begin=QF /> แต่ละนัดจะลงเล่นในวันที่ 10 และ 11 สิงหาคม ค.ศ. 2020.
รอบรองชนะเลิศ
<section begin=SF /> การจับสลากสำหรับรอบรองชนะเลิศจะจัดขึ้นในวันที่ 10 กรกฎาคม ค.ศ. 2020 (หลังจากการจับสลากรอบก่อนรองชนะเลิศ).<section end=SF />
สรุปผลการแข่งขัน
<section begin=SF /> แต่ละนัดจะลงเล่นในวันที่ 16 และ 17 สิงหาคม ค.ศ. 2020.
รอบชิงชนะเลิศ
<section begin=F />
นัดชิงชนะเลิศเป็นโปรแกรมการแข่งขันที่จะลงเล่นที่ ไรน์เอแนร์กีชตาดีอ็อน ใน โคโลญ. ทีม "เจ้าบ้าน" (เพื่อวัตถุประสงค์ในการบริหาร) ถูกกำหนดโดยการจับสลากเพิ่มเติมที่จัดขึ้นหลังการจับสลากรอบก่อนรองชนะเลิศและรอบรองชนะเลิศ. <section end=F />
พ.ศ. 355
พุทธศักราช 355 ใกล้เคียงกับ ก่อน คริสต์ศักราช 189
คู่มือการปกครองบาซิลิคอนโดรอน
คู่มือการปกครองบาซิลิคอนโดรอน (Βασιλικὸν Δῶρον, Basilikon Doron) เป็นศาสตรนิพนธ์เกี่ยวกับการปกครองราชอาณาจักรที่เขียนโดยสมเด็จพระเจ้าเจมส์ที่ 6 แห่งสกอตแลนด์ผู้ต่อมาขึ้นครองราชย์เป็นสมเด็จพระเจ้าเจมส์ที่ 1 แห่งอังกฤษในปี ค.ศ. 1599
“Βασιλικὸν Δῶρον” เป็นภาษากรีกที่แปลว่า “สิ่งที่พระราชทาน” ลักษณะการเขียนเป็นแบบจดหมายส่วนตัวและจดหมายลับถึงพระราชโอรสองค์โตเฮนรี เฟรเดอริค เจ้าชายแห่งเวลส์ ผู้มีพระชนมพรรษาสี่พรรษา หลังจากการสิ้นพระชนม์ของเจ้าชายเฮนรี เฟรเดอริคในปี ค.ศ. 1612 เมื่อมีพระชนมายุได้ 18 พรรษา พระเจ้าเจมส์ก็พระราชทาน “บาซิลิคอนโดรอน” ให้แก่พระราชโอรสองค์ที่สองเจ้าชายชาร์ลส์ผู้ประสูติเมื่อปี ค.ศ. 1600 ผู้ต่อมาขึ้นครองราชย์เป็นสมเด็จพระเจ้าชาร์ลส์ที่ 1 แห่งอังกฤษ “บาซิลิคอนโดรอน” ได้รับการพิมพ์ที่เอดินบะระห์ในปี ค.ศ. 1599 และในลอนดอนในปี ค.ศ. 1603
“บาซิลิคอนโดรอน” แบ่งเป็นสามเล่มโดยมีวัตถุประสงค์ที่จะให้เป็นคู่มือที่ใช้ในการกระทำตนเป็นพระมหากษัตริย์ผู้มีสมรรถภาพ เล่มแรกบรรยายหน้าที่ของพระมหากษัตริย์ที่มีต่อพระเจ้าในฐานะผู้ถือคริสต์ศาสนา เล่มที่สองเน้นถึงบทบาทและความรับผิดชอบในหน้าที่ของการเป็นพระมหากษัตริย์ เล่มที่สามเป็นการชี้แนวทางในการดำเนินชีวิตประจำวันอย่างเหมาะสม
ในเล่มแรกที่กล่าวถึงการเป็นผู้ถือคริสต์ศาสนาที่ดีพระเจ้าเจมส์ทรงสอนพระราชโอรสให้รัก นับถือ และเกรงกลัวพระเจ้า นอกจากนั้นก็จำเป็นที่จะต้องศึกษาคัมภีร์ไบเบิลอย่างถี่ถ้วน และโดยเฉพาะที่เกี่ยวกับพันธสัญญาเดิม และ พันธสัญญาใหม่ และสิ่งสุดท้ายคือการสวนมนต์อย่างสม่ำเสมอและมีความรู้สึกในพระกรุณาธิคุณของพระเจ้าในสิ่งที่ได้รับ สิ่งต่างๆ ที่ทรงบรรยายในเล่มนี้บรรยายในบริบทของการเป็นคริสเตียนผู้เคร่งครัด
ในเล่มที่สองพระเจ้าเจมส์ทรงสั่งสอนให้พระราชโอรสประพฤติตนเป็นพระมหากษัตริย์ผู้ทรงคุณธรรม แทนที่จะเป็น ‘ทรราช’ โดยการวางและปฏิบัติตามกฎหมาย และปกครองด้วยความยุติธรรมและความเท่าเทียม การส่งเสริมความก้าวหน้าทางเศรษฐกิจกระทำได้โดยการเชิญชวนพ่อค้าชาวต่างประเทศให้เข้ามาทำการค้าขายในประเทศ และ ออกเงินตราบนพื้นฐานของค่าของเงินและทอง ตามทัศนคติของพระเจ้าเจมส์พระมหากษัตริย์ผู้ทรงคุณธรรมต้องมีความใกล้ชิดกับไพร่ฟ้าประชาชน ซึ่งพระองค์พระราชทานคำแนะนำว่าควรจะประพาสส่วนต่างๆ ของราชอาณาจักรทุกสามปี ระหว่างที่มีการศึกสงครามพระมหากษัตริย์ก็ควรจะเลือกแม่ทัพผู้มีอาวุโสผู้มีความสามารถในการนำกองทัพที่ประกอบด้วยนายทหารที่ยังหนุ่มแน่นแข็งแรง ภายในราชสำนักเองพระมหากษัตริย์ก็จะต้องเลือกข้าราชสำนักอย่างระมัดระวังจากผู้ที่มีความจงรักภักดี เมื่อถึงโอกาสที่จะเลือกคู่ก็ควรจะเป็นผู้ที่ถือศาสนาเดียวกัน และ มีอสังหาริมทรัพย์อันใหญ่โต แต่คู่ที่เลือกมาก็ไม่ควรจะเข้ามาเกี่ยวข้องกับกิจการเกี่ยวกับการปกครองประเทศ แต่ควรจะทำหน้าที่ภริยาที่ดีภายในบ้านเรือน ส่วนการสืบเชื้อสายเพื่อสร้างความมั่นคงให้แก่ราชอาณาจักรพระมหากษัตริย์ก็ควรที่จะยกให้แก่พระราชโอรสองค์โต โดยไม่แบ่งให้แก่พระราชโอรสทุกพระองค์ และในที่สุดสิ่งที่สำคัญที่สุดสำหรับพระเจ้าเจมส์คือการที่พระราชโอรสของพระองค์มีความรู้อย่างลึกซึ้งถึงการปกครองไพร่ฟ้าประชาชนในอาณัติ ในการบรรลุถึงวัตถุประสงค์ดังว่าพระราชโอรสก็จะต้องศึกษากฎหมายของราชอาณาจักร และเข้าร่วมในการประชุมสภาองคมนตรี นอกจากนั้นก็ยังจะต้องมีความรู้ทางคณิตศาสตร์เพื่อใช้ประโยชน์ในทางการทหาร และ ประวัติศาสตร์โลกเพื่อใช้ประโยชน์ในทางการต่างประเทศ ข้อแนะนำเหล่านี้เป็นแม่บททั่วไปของการเป็นผู้นำที่ดีที่พระเจ้าเจมส์ทรงมอบให้แก่พระราชโอรสเพื่อการเตรียมตัวขึ้นครองราชบัลลังก์
ข้อแนะนำต่างๆ เหล่านี้เป็นกฎปฏิบัติพื้นฐาน (code of conduct) ที่ควรจะทำโดยพระมหากษัตริย์หรือประมุขของรัฐในการทำการปกครองอย่างมีประสิทธิภาพ สมเด็จพระเจ้าเจมส์ที่ 1 รวบรวมกฎต่างๆ เหล่านี้ขึ้นจากประสบการณ์และการเลี้ยงดูอบรมเมื่อเจริญพระชันษาขึ้นมาของพระองค์เอง ฉะนั้นพระองค์จึงให้ “ของขวัญพระราชทาน” แก่พระราชโอรสโดยมีพระประสงค์ที่ให้ช่วยเป็นเครื่องมือในการเป็นผู้นำที่ดี และ ผ่านกฎปฏิบัติพื้นฐานนี้ต่อไปยังชนรุ่นหลังต่อไป
“บาซิลิคอนโดรอน” กล่าวย้ำปรัชญา “เทวสิทธิ์ของพระมหากษัตริย์” ตามที่พระเจ้าเจมส์เองทรงวางไว้ใน “สัตย์บัญญัติสำหรับพระมหากษัตริย์เอกราช” (The True Law of Free Monarchies) ซึ่งเป็นการเตือนถึงอันตรายจากฝ่ายสันตะปาปา (Papist) และ กลุ่มเพียวริตัน และสนับสนุนการนำเนื้อหาที่เคลือบแคลงออกจากคัมภีร์ไบเบิล “บาซิลิคอนโดรอน” อาจจะเป็นหนังสือที่พิมพ์ขึ้นเพื่อการเสริมสร้างพระบารมีของพระมหากษัตริย์ โดยมีเจมส์ เซมพิลล์เป็นผู้ช่วยเขียน โรเบิร์ต วอลด์เกรฟสาบานว่าจะไม่เปิดเผย พิมพ์งานนี้เจ็ดฉบับตามพระบรมราชโองการของพระเจ้าเจมส์
“บาซิลิคอนโดรอน” วิพากษ์วิจารณ์ทั้งสถาบันโรมันคาทอลิกและสถาบันโปรแตสแตนท์
ภัยพิบัติ
ภัยพิบัติ คือ ภัยที่ก่อให้เกิดความเสียหายต่อชีวิต และทรัพย์สิน โดยส่งผลกระทบต่อภาวะเศรษฐกิจ และวิถีชีวิตของผู้คนในสังคมทั้งในระยะสั้น และระยะยาว ภัยพิบัติแบ่งเป็น 2 ประเภท คือ ภัยพิบัติทางธรรมชาติ และภัยพิบัติที่มนุษย์สร้างขึ้น
ภัยพิบัติทางธรรมชาติ คือ ภัยที่มีสาเหตุมาจากธรรมชาติ อาทิ แผ่นดินไหว อุทกภัย อัคคีภัย พายุ สึนามิ​การระเบิดที่กล่าวถึงนี้คือการระเบิดของแก๊สที่ธรรมชาติปล่อยออกมาสู่ภายนอก นอกจากนี้ภัยพิบัติทางธรรมชาติยังรวมถึงภัยจากนอกโลกด้วย เช่น อุกกาบาต
ภัยพิบัติที่มนุษย์สร้างขึ้น คือ ภัยพิบัติที่มีสาเหตุมาจากมนุษย์ เช่น การสูบน้ำใต้ดินปริมาณมากจนส่งผลให้เกิดการทรุดตัวของพื้นดิน การปล่อยก๊าซเรือนกระจกปริมาณมากจากโรงงานอุตสาหกรรมจนส่งผลให้ระดับน้ำทะเลเพิ่มสูงขึ้นและท่วมพื้นที่ในระดับต่ำ การเปลี่ยนทางน้ำจนทำให้เกิดภัยแล้งในบางพื้นที่ เป็นต้น รวมถึงการทดลองทางวิทยาศาสตร์ เช่น การทดลองระเบิดนิวเคลียร์ใต้ดิน ซึ่งส่งผลต่อชั้นหินใต้เปลือกโลก โดยอาจมีผลกระทบต่อโลกในระยะยาว เป็นต้น
โคโตมิเนะ คิเรย์
โคโตมิเนะ คิเรย์ ตัวละครจากเกมซาวนด์โนเวลของไทป์-มูน และการ์ตูนเรื่อง เฟท/สเตย์ ไนท์
ด้วยความร่วมมือระหว่างสมาคมจอมเวทย์และองค์กรทางศาสนา จึงทำให้สงครามจอกศักดิ์สิทธิ์ต้องมีผู้คุ้มกฎเป็นบาทหลวง ซึ่งพ่อของคิเรย์ก็ได้เป็นผู้คุ้มกฎในสงครามจอกศักดิ์สิทธิ์ครั้งที่ 4 หลังจากที่เขาเสียชีวิตแล้ว คิเรย์ก็ได้รับช่วงต่อการเป็นผู้คุ้มกฎมาจากพ่อของเขา โดยการเข้ามารับช่วงต่อหน้าที่นี้ของเขานั้นผิดปกติไปมาก เนื่องจากเขานั้นเป็นสมาชิกของทั้งสององค์กร คือทั้งสมาคมจอมเวทย์และองค์กรศาสนา หลังจากที่พ่อของรินเสียชีวิตไป เขาก็ได้กลายมาเป็นผู้ดูแลและผู้ฝึกสอนให้กับริน ตำแหน่งในองค์กรศาสนาของเขานั้นต่ำกว่า ชิเอล (จาก ซึกิฮิเมะ) และเขาก็ยังใช้อาวุธหลายๆ อย่างเหมือนกับเธออีกด้วย
สำหรับ เสียงพากย์ ของโคโตมิเนะนั้นคือเสียงของ นาคาตะ โจจิ ในภาษาญี่ปุ่น ส่วนภาษาอังกฤษนั้นเป็นของ เทเลอร์ เฮนรี
ประวัติตามท้องเรื่อง
ด้วยตำแหน่งของการเป็นตัวแทนขององค์กรศาสนา ทำให้เขามีสิทธิ์ที่จะอัญเชิญ อาเชอร์ เพื่อเข้าร่วมในสงครามจอกศักดิ์สิทธิ์ครั้งที่ 4 ได้ ซึ่งใน เฟท/ซีโร่ แล้วนั้น ข้ารับใช้ของเขาคือ แอสซาซิน ในขณะเดียวกันที่ โทซากะ โทคิโอมิ สหายของเขาได้อัญเชิญอาเชอร์มาเป็นข้ารับใช้ ต่อมา โคโตมิเนะ ริเซย์ บิดาของเขาซึ่งเป็นผู้คุ้มกฎในสงครามจอกศักดิ์สิทธิ์ครั้งที่ 3 และ 4 ได้เสียชีวิตลงในขณะที่เขาพยายามที่จะเยียวยาสถานการณ์ที่เลวร้ายในสงคราม คิเรย์ก็ได้ใช้จังหวะนี้ในการสังหารโทคิโอมิ และทำพันธสัญญากับอาเชอร์ของโทคิโอมิเสียเอง ต่อมาในช่วงสุดท้ายของสงคราม เขาก็ได้ปะทะกับ เอมิยะ คิริซึงุ แต่เขาก็พ่ายแพ้ไปอย่างง่ายดาย ก่อนที่เขาจะสิ้นลมหายใจนั้น จอกศักดิ์สิทธิ์ก็ได้ปรากฏต่อหน้าเขา พร้อมทั้งทำร้ายคิริซึงุ คิเรย์ได้ยื่นมือไปสัมผัสกับของเหลวภายในจอก ซึ่งนั่นก็คือคำสาป เขาได้ขอพรต่อจอกศักดิ์สิทธิ์ แต่สิ่งที่เขาได้กลับมาก็คือกองเพลิงขนาดมหึมาที่ทำลายล้างเมืองฟุยูกิเสียสิ้น คิริซึงุจึงได้สั่งให้เซเบอร์ มุ่งเข้าทำลายจอกทันที ซึ่งนั่นก็ทำให้ของเหลวที่อยู่ในจอกศักดิ์สิทธิ์ได้ไหลลงมาปนปื้อนร่างไร้วิญญาณของคิเรย์ ซึ่งของเหลวเหล่านั้นก็ได้ชุบชีวิตคิเรย์ขึ้นมาและได้กลายเป็นหัวใจสีดำของคิเรย์ไปในที่สุด
หลังจากจบสงครามไปแล้ว คิเรย์ก็ได้หันมาให้ความสนใจกับจอกศักดิ์สิทธิ์มากขึ้น เพื่อที่จะทำให้เกิดสงครามขึ้นอีกครั้งในตลอดชีวิตของเขา หลังจากที่เมืองฟุยูกิได้ถูกเผาราบไปส่วนหนึ่งแล้ว คิเรย์ก็ได้ออกสำรวจเพื่อตามจับเหล่าเด็กๆ ผู้เคราะห์ร้ายมากักขังไว้ที่ชั้นใต้ดินของโบสถ์ ซึ่งเด็กเหล่านั้นจะถูกนำมาใช้เป็นแหล่งเติมมานาของข้ารับใช้ของเขา ในระหว่างที่อาร์เชอร์อาศัยอยู่ในเมืองฟุยูกินั้น ตัวเขาเองก็ได้เข้าร่วมในภารกิจต่างๆ ของสมาคมจอมเวทย์ และยังเป็นผู้ฝึกสอนให้กับ โทซากะ ริน อีกด้วย สิบปีหลังจากที่เขาได้รับชีวิตใหม่จากจอกศักดิ์สิทธิ์ เขาก็ได้ตั้งตนเองเป็นผู้คุ้มกฎในสงครามจอกศักดิ์สิทธิ์ครั้งที่ 5 และได้พบกับ บาเซตต์ ฟราก้า แม็กเรมินซ์ และได้แสร้งร่วมมือกับเธอ สุดท้ายแล้วเขาก็ได้ทรยศเธอด้วยการตัดแขนซ้ายที่มีลายมนตราของเธอ และบังคับให้ข้ารับใช้สายแลนเซอร์ ของเธอให้มาทำพันธสัญญากับตน
ในบท เฮฟเว่นส์ ฟีล นั้นจะมีการเปิดเผยถึงเหตุผลที่คิเรย์มีความต้องการที่จะทำให้จอกศักดิ์สิทธิ์นั้นปนเปื้อนอย่างสมบูรณ์ หลังจากที่เขาเลิกช่วยเหลือผู้อื่นตามแนวทางของนักบวชแล้ว เขาก็ได้ตามหาคำตอบให้กับตัวเองเกี่ยวกับการที่เขายังมีชีวิตรอดมาอยู่ตนถึงปัจจุบัน โดยการที่เขาจะได้คำตอบนั้นคือเขาจะต้องทำให้จอกปนเปื้อนโดยสมบูรณ์ เพราะเขาคิดว่าชีวิตใหม่ที่เขาได้รับมานั้นคือได้มาจากจอกศักดิ์สิทธิ์นั่นเอง
บทบาท
โคโตมิเนะ คิเรย์ นั้นเป็นตัวร้ายในทั้งสามเนื้อเรื่องใน เฟท/สเตย์ ไนท์ โดยบทบาทของเขาจะเด่นมากที่สุดในบทเฟท คิเรย์นั้นเป็นคนแรกที่มีสิทธิ์ในการเข้าร่วมสงครามจอกศักดิ์สิทธิ์ครั้งที่ 5 โดยที่เขายังกังวลเกี่ยวกับเรื่องของตัวเองอยู่บ้าง โดยเฉพาะในเรื่องของผลที่จะได้รับจากการขอพรจากจอกที่ปนเปื้อนไปด้วยความชั่วร้าย โดยผู้ที่มีจิตใจที่ดีงาม เขาใช้จอกศักดิ์สิทธิ์เป็นเหยื่อล่อให้เซเบอร์และชิโร่เข้าร่วมสงครามในครั้งนี้ แต่ต่อมาเขาก็พ่ายแพ้ต่อชิโร่ในศึกสุดท้าย ในบท อันลิมิเต็ด เบลด เวิร์คส์ เป้าหมายของเขาก็ยังคงเดิม แต่ในบทนี้เขาได้ให้อาเชอร์ของเขาไปเป็นข้ารับใช้ของ มาโต้ ชินจิ แทน ซึ่งต่อมาก็ได้ถูกสังหารโดยแลนเซอร์ หลังจากที่แลนเซอร์ก็โดนสั่งให้แทงตัวเองตายเช่นกัน เขายังคงสงสัยอยู่ในการเกิดขึ้นของความชั่วร้าย เพียงแต่เขายังคงขาดความเข้าใจในเรื่องของความดีและความชั่ว ซึ่งคล้ายกับในบท เฮฟเว่นส์ ฟีล เพียงแต่หัวใจสีดำของเขานั้นได้สูญสลายไปก่อนที่เขาจะสำเร็จเป้าหมายเท่านั้น
อ้างอิง
List of Fate/stay night characters
ปิยะมาศ ค่อยจะโป๊ะ
ปิยะมาศ ค่อยจะโป๊ะ หรือ ปิยะมาศ ตันวิวรรธน์ (ชื่อเล่น: แต; 23 ตุลาคม พ.ศ. 2521 – ) เป็นนักกีฬาวอลเลย์บอลหญิงชาวไทย ซึ่งทำหน้าที่ในตำแหน่งบอลหลักในอดีต เธออยู่สังกัดสโมสรศรีสะเกษ วีซี
ประวัติ
ปิยะมาศ ค่อยจะโป๊ะ เกิดที่อำเภอปักธงชัย จังหวัดนครราชสีมา โดยพ่อแม่ของเธอทำอาชีพเกษตรกร และปิยะมาศมีพี่ชายร่วมสายเลือดหนึ่งคน เธอสำเร็จการศึกษาระดับประถมจากโรงเรียนแหลมลวกบำรุง และสำเร็จการศึกษาระดับมัธยมจากโรงเรียนปักธงชัยประชานิรมิต เนื่องด้วยปิยะมาศเป็นผู้หญิงร่างสูง เธอจึงได้รับการทาบทามจากปราโมทย์ ปักดอกไม้ ซึ่งเป็นผู้ฝึกสอนจากโรงเรียนปักธงชัยให้เข้าร่วมทีม ก่อนที่จะได้รับการทาบทามจากสุทธิชัย ชาญบัญชี ซึ่งเป็นผู้ฝึกสอนจากโรงเรียนสุรนารีวิทยา นครราชสีมา ให้เข้าร่วมทีมแข่งขันในระดับภาค และภายหลังจากการแข่งระดับเยาวชนของจังหวัดนครราชสีมา เธอก็ได้เข้าร่วมทำหน้าที่ให้แก่สโมสรเป๊ปซี่
ในภายหลัง ปิยะมาศได้เป็นนักกีฬาวอลเลย์บอลหญิงทีมชาติไทย โดยมีเกียรติพงษ์ รัชตเกรียงไกร เป็นผู้ฝึกสอน และได้มีโอกาสเข้าแข่งขันในวอลเลย์บอลเวิลด์กรังด์ปรีซ์ ตลอดจนวอลเลย์บอลเวิลด์แกรนด์แชมป์เปี้ยนคัพ และวอลเลย์บอลเวิลด์คัพ
ปิยะมาศ สำเร็จการศึกษาระดับปริญญาตรีจากมหาวิทยาลัยราชภัฏสวนดุสิต และระดับปริญญาโทจากมหาวิทยาลัยศรีปทุม
ปิยะมาศ เคยสร้างผลงานได้อย่างยอดเยี่ยมเมื่อครั้งที่เข้าแข่งขันลีกอาชีพ ที่ประเทศเวียดนาม ซึ่งทางเกียรติพงษ์ รัชตเกรียงไกร ได้พิจารณาให้เธอเข้าร่วมทำหน้าที่ให้แก่ทีมไทยอีกครั้งในการแข่งวอลเลย์บอลสโมสรหญิงชิงแชมป์เอเชีย 2012 โดยเธอได้เข้าร่วมฝึกซ้อมกับสโมสรช้าง เพื่อเตรียมแข่งขันรายการดังกล่าวที่จังหวัดนครราชสีมา ซึ่งในวันที่ 21 เมษายน พ.ศ. 2555 ปิยะมาศได้เป็นหนึ่งในผู้เล่น 6 คนแรกของทีมช้าง โดยได้พบกับทีมโทเรย์แอร์โรส์ จากประเทศญี่ปุ่น ที่ซึ่งทีมช้างเป็นฝ่ายแพ้ที่ 2–3 เซต และในวันที่ 24 เมษายน เธอได้มีส่วนช่วยให้ทีมช้างเป็นฝ่ายชนะทีมสโมสรวอลเลย์บอลพาสซานด์อิสฟาฮาน จากประเทศอิหร่าน ด้วยผลการแข่ง 3–0 เซต
เดือนกรกฎาคม พ.ศ. 2555 ปิยะมาศได้เซ็นสัญญาร่วมกับสโมสรศรีสะเกษ วีซี โดยย้ายมาจากสโมสรกะทู้-ภูเก็ต และในวันที่ 5 ธันวาคมของปีเดียวกันนี้ ปิยะมาศได้ร่วมกับทีมศรีสะเกษ วีซี เข้าแข่งขันรายการวอลเลย์บอลไทยแลนด์ลีก ซึ่งในการแข่งเซตที่ 1 เธอได้ทำการขึ้นบล็อกการตีบอลของฐาปไพพรรณ ไชยศรี ซึ่งเป็นผู้เล่นจากทีมไอเดียขอนแก่น จากการบล็อกนี้เอง ที่ส่งผลให้กระดูกนิ้วของเธอพับขึ้น จนต้องหยุดการแข่งไปชั่วขณะ และแพทย์ได้เข้าทำการปฐมพยาบาลในเบื้องต้น โดยปิยะมาศได้ร้องขอให้แพทย์ทำการพันผ้าเพื่อล็อกนิ้ว และฝืนใจช่วยทีมแข่งต่อจนจบการแข่ง
เดือนพฤษภาคม พ.ศ. 2556 ปิยะมาศเป็นหนึ่งในนักวอลเลย์บอลที่เข้าแข่งขันวอลเลย์บอลประชาชน ก. ชิงชนะเลิศแห่งประเทศไทยให้แก่ทีมวอลเลย์บอล พีอีเอ-ศรีสะเกษ (กฟภ.) และในเดือนมิถุนายน ของปีเดียวกัน ปิยะมาศได้เป็นผู้นำทีมศรีสะเกษ วีซี เข้าแข่งขันศึกวอลเลย์บอลรายการ ไทย-เดนมาร์ก ซูเปอร์ลีก 2013 ที่จัดขึ้น ณ เดอะมอลล์ งามวงศ์วาน โดยการแข่งขันในรอบแรก ณ วันที่ 8 มิถุนายน ปิยะมาศ และวิลาวัณย์ อภิญญาพงศ์ ซึ่งอยู่ทีมศรีสะเกษ วีซี ได้ลงแข่งกับทีมสุพรีม นครศรี ที่นำโดยปลื้มจิตร์ ถินขาว และปิยะนุช แป้นน้อย โดยการแข่งขันครั้งนี้ ได้มีผู้เดินทางมาเข้าชมที่ระดับเต็มความจุสนาม ซึ่งทีมสุพรีม นครศรี ได้เป็นฝ่ายชนะที่ 3–2 เซต
ชีวิตส่วนตัว
วันที่ 9 มีนาคม พ.ศ. 2549 ปิยะมาศสมรสกับสมชาย ตันวิวรรธน์ ซึ่งเป็นนักกีฬาบาสเกตบอล โดยได้คบหาดูใจกันตั้งแต่เมื่อครั้งเก็บตัวฝึกซ้อมที่จังหวัดยะลา นับร่วมยี่สิบปี
กิจกรรมการกุศล
ด้านกิจกรรมเพื่อสังคม ปิยะมาศเป็นหนึ่งในนักกีฬาวอลเลย์บอลหญิงทีมชาติไทย ที่ร่วมเดินทางไปให้กำลังใจแก่เยาวชนผู้ประสบเหตุการณ์ความไม่สงบในชายแดนภาคใต้ของประเทศไทย ณ วันที่ 29 กรกกฎาคม พ.ศ. 2555
เกมผลรวมเป็นศูนย์
ในทฤษฎีเกมและทฤษฎีเศรษฐศาสตร์ เกมผลรวมเป็นศูนย์ หรือ เกมที่ต้องมีแพ้-ชนะ (zero-sum game) เป็นแบบจำลองคณิตศาสตร์ของสถานการณ์ซึ่งผู้เล่นคนหนึ่งได้หรือเสียประโยชน์เท่ากันกับประโยชน์ที่ผู้เล่นอีกคนหนึ่งเสียหรือได้ทุกกรณี หากนำค่าของประโยชน์ที่ผู้เล่นทั้งสองได้รับมารวมกันแล้วจะเท่ากับศูนย์เสมอ ปัญหาการตัดเค้กเป็นตัวอย่างของเกมที่มีผลรวมเป็นศูนย์ เพราะการตัดแบ่งเค้กชิ้นใหญ่ให้แก่ตัวเองนั้นจะลดปริมาณเค้กที่เหลือให้แก่ผู้อื่น ในทางกลับกัน เกมที่มีผลรวมไม่เป็นศูนย์นั้นจะเป็นสถานการณ์ซึ่งผู้เล่นมีผลรวมประโยชน์ที่ได้หรือเสียไม่เท่ากับศูนย์ เกมผลรวมเป็นศูนย์นั้นเรียกอีกอย่างหนึ่งว่า การแข่งขันอย่างเข้มงวด เกมผลรวมเป็นศูนย์มักจะแก้ด้วยทฤษฎีบทมินนิแม็กซ์ซึ่งเกี่ยวข้องอย่างใกล้ชิดกับภาวะคู่กันของกำหนดการเชิงเส้น หรือสมดุลแบบแนช
พ.ศ. 356
พุทธศักราช 356 ใกล้เคียงกับ ก่อน ค.ศ. 188
โปเกมอน สเปเชียล
โปเกมอน สเปเชียล เป็นหนังสือการ์ตูนญี่ปุ่นสำหรับเยาวชนอายุ 2-18 ปี ที่ถูกเขียนขึ้นจากเค้าโครงเรื่องของเกมพ็อกเก็ตมอนสเตอร์ หรือที่รู้จักกันในชื่อย่อว่า โปเกมอน แต่งเนื้อเรื่องโดย ฮิเดโนริ คุซากะ และวาดภาพโดย มาโตะ ตั้งแต่เล่มที่ 1 ถึงเล่มที่ 9 แต่หลังจากนั้น มาโตะ ก็เกิดไม่สบายหนักและบาดเจ็บจากการทำงาน จึงทำให้ ซาโตชิ ยามาโมโตะ กลายเป็นผู้วาด โปเกมอน สเปเชียล แทนในเล่มต่อๆ มา
โปเกมอน สเปเชียล : เร้ด กรีน บลู
โปเกมอน สเปเชียลภาคแรกเริ่ม เป็นเรื่องของโปเกมอนเทรนเนอร์รุ่นเยาว์ เร้ด กรีน และบลู เนื้อเรื่องมีความยาวตั้งแต่เล่มที่ 1 ถึงเล่มที่ 3
เร้ด โปเกมอนเทรนเนอร์แห่งเมือง มะสะระ ได้รับโปเกมอน "ฟูชิงิดาเนะ" และสมุดรวมภาพโปเกมอนจากดอกเตอร์ออร์คิดซึ่งเป็นผู้ที่วิจัยเกี่ยวกับโปเกมอนที่โด่งดัง หลังจากนั้นก็ได้เริ่มการผจญภัยในโลกภายนอกทั่วเขตคนโตเพื่อรวบรวมเข็มกลัดเทรนเนอร์จากผู้นำโรงยิมทั้ง 8 คนในเมืองต่างๆ (ผู้ที่ทำหน้าที่ดูแลเมืองซึ่งได้รับการยอมรับจากสมาคมโปเกมอนส่วนภูมิภาค) และแล้วเร้ดก็ไปเจอกับเด็กหนุ่มรุ่นคราวเดียวกัน ซึ่งเขาเป็นหลานชายแท้ๆ ของดอกเตอร์ออร์คิดนามว่า กรีน (เป็นผู้ที่ได้รับโปเกมอน ฮิโตะคาเงะ จากดอกเตอร์ออร์คิด) ซึ่งเร้ดได้สัญญากับตัวเองไว้ว่าจะเป็นโปเกมอนเทรนเนอร์ที่มีฝีมือเหนือกรีนให้ได้ เร้ดได้เจอกับชายชื่อ มาซากิ ซึ่งเป็นผู้ที่สร้างและวิจัยเกี่ยวกับระบบส่งถ่าย(เครื่องย้ายโปเกมอนกับสิ่งของ)
เร้ดยังเดินทางต่อไปเรื่อยๆ เพื่อประลองกับผู้นำโรงยิมในเมืองต่างๆ เขาได้พบกับ ทาเคชิ คาสึมิ และเอริกะ และสามารถชิงเข็มกลัดเทรนเนอร์มาได้ ซึ่งผู้นำโรงยิมทั้ง 3 มีจุดประสงค์เดียวกันคือ ต้องการจะกำจัด แก๊งร็อกเกต ที่กำลังปั่นป่วนไปทั่วภูมิภาคให้หมดสิ้นไป ในที่สุดเร้ดก็ได้พบกับ บลู สาวน้อยนักต้มตุ๋น (เธอเป็นคนที่ขโมยโปเกมอน เซนิกาเมะ จากห้องทดลองของดอกเตอร์ออร์คิด) บลูขโมยข้อมูลโปเกมอนที่มีชื่อว่า มิว จากแก๊งร็อกเกต ทำให้แก๊งร็อกเกตต้องการตัวบลูอย่างเร่งด่วน หลังจากนั้นเร้ดได้ปลอมตัวเข้าไปในแก๊งร็อกเกตและช่วยบลูได้สำเร็จ เร้ดได้รู้จักกับ คาสึระ นักวิทยาศาสตร์ ผู้นำโรงยิมแห่งเกาะเกรน และเคยเป็นนักวิทยาศาสตร์ของแก๊งร็อกเกต คาสึระถูกแก๊งร็อกเกตตามล่าอย่างหนักเนื่องจากเขาเริ่มทนไม่ไหวกับความชั่วร้ายของแก๊งร็อกเกตอีกต่อไป เขาคิดจะกลับมาเป็นวิทยาศาสตร์ที่ช่วยเพื่อนมนุษย์และโปเกมอน ทำให้เร้ดเชื่อใจและสามารถช่วยคาสึระจากการถูกตามล่าได้สำเร็จ
หลังจากนั้นแก๊งร็อกเกตได้บุกเมืองมะสะระ และลักพาตัวด๊อกเตอร์ออร์คิดและชาวเมืองมะสะระไปจนหมด เพื่อที่จะให้ดอกเตอร์ออร์คิดช่วยในการทำโปรเจกต์ มิวทู เร้ด กรีน และบลู ได้บุกไปยังเมืองยามาบูกิเพื่อไปช่วยชาวเมืองมะสะระกลับมา พวกเขาได้เจอกับ 3 ผู้บริหารแก๊งร็อกเกต แมททิส เคียว และนัทสึเมะ ทั้ง 3 เป็นผู้นำโรงยิมอยู่ แต่เนื่องจากความอยากมีอำนาจ และเบื่อการประลองในโรงยิมทำให้พวกเขาเข้าแก๊งเร้ด กรันและบลูก็สามารถชนะ 3 ผู้บริหารแก๊งร็อกเกตได้สำเร็จ และทาเคชิ คาซมิ เอริกะ ได้มาช่วยจับกุมลูกน้องของแก๊งร็อกเกตได้ทั้งหมด ทำให้แก๊งร็อกเกตแพ้อย่างหมดท่า และความสงบสุขก็กลับมาเยือนอีกครั้ง
เมืองฮานาดะได้เกิดเหตุการณ์โปเกมอนปริศนาทำลายเมือง เร้ดจึงสนใจและพบกับกับโปเกมอน มิวทู (โปเกมอนที่เกิดจากการทดลองของคาสึระ) คาสึระต้องการรับผิดชอบโปเกมอนที่ตัวเองสร้างขึ้นมา จึงยอมใช้ตัวเข้าแลกกับมัน แต่ก็ไม่เป็นผลสำเร็จ ทำให้เร้ดต้องลงมือและสามารถใช้ มาสเตอร์บอล จับมิวทูได้สำเร็จ
เร้ดยังขาดเข็มกลัดเทรนเนอร์อีก 1 ชิ้นจึงไปยังเมืองโทคิวะ ซึ่งป่าโทคิวะในขณะนั้นมีโปเกมอนป่าที่บ้าคลั่งที่คอยทำร้ายมนุษย์ที่เข้าไปย่างกราย เร้ดสามารถช่วยเด็กผู้หญิงคนหนึ่งจากการโดนทำร้ายได้สำเร็จ และได้ฟังเกี่ยวกับตำนานผู้นำโรงยิมเมืองโทกิวะ ซึ่งเป็นผู้ที่มีฝีมือเก่งกาจและไร้เทียมทาน ในที่สุดผู้นำโรงยิมแห่งโทคิวะก็ได้ปรากฏตัวขึ้น ท่ามกลางความตกใจของเร้ด ผู้นำคนนี้มีนามว่า ซาคากิ จ้าวแห้งปฐพี เป็นผู้นำและเป็นคนก่อตั้งแก๊งร็อกเกตขึ้นมา เร้ดได้สู้กับซาคากิอย่างดุเดือด แต่ฝีมือก็ยังห่างชั้นกันมาก แต่เร้ดก็สามารถชนะได้ด้วยโปเกมอน ปิกาจู ที่โกรธจัดเนื่องจากซาคากิใช้ป่าโทคิวะที่เป็นบ้านเกิดของตนทำความชั่วร้าย จนซาคากิหนีไป หลังจากนั้นชาวเมืองโทกิวะก็ทำให้โปเกมอนป่าที่คลุ้มคลั่งอยู่สงบลง เมืองโทกิวะจึงกลับมาสงบอีกครั้ง
เขตภูมิภาคคันโตได้จัดการประลอง โปเกมอนลีค ขึ้นเร้ด กรีน และบลู ได้ลงประลองครั้งนี้ด้วย จนถึงรอบรองชนะเลิศ บลูได้ประลองโปเกมอนกับดอกเตอร์โอหรือดอกเตอร์ออร์คิดที่ปลอมตัวมา แต่แล้วบลูก็พ่ายแพ้ดอกเตอร์ออร์คิดอย่างราบคาบ หลังจากนั้นด็อกเตอรืออร์คิดได้ให้เครื่องรวมภาพแก่บลูและขอสละสิทธิ์เพื่อที่จะให้ เร้ดกับกรีนประลองกันในรอบชิงชนะเลิศ ศึกชิงไหวพริบก็ได้เริ่มขึ้น การต่อสู้อันดุเดือดของเหล่าโปเกมอน เร้ดก็สามารถชนะกรีนได้ในที่สุด เร้ดจึงได้เป็นแชมป์ของโปเกมอนลีคครั้งนี้ การผจญภัยของเหล่าโปเกมอนเทรนเนอร์รุ่นเยาว์ก็ได้จบลง
โปเกมอน สเปเชี่ยล : เยลโล่ว์
เนื้อเรื่องมีความยาวตั้งแต่เล่มที่ 4 ถึงเล่มที่ 7 หลังจากเหตุการณ์ถล่มแก๊งร็อกเกตหนึ่งปี เร้ดได้หายตัวไปอย่างลึกลับ หลังจากถูกท้าประลองกับชายปริศนานามว่า ชิบะ ไม่มีใครทราบข่าวคราวของเขาอีกเลย ทุกๆ คนเป็นห่วงเร้ดเป็นอย่างมาก พยายามหาข่าวคราวของเร้ดแต่ก็ไร้ผล
และแล้วดอกเตอร์ออร์คิดก็ได้เจอกับปิกาจูของเร้ด (ปิก๊ะ) ที่กลับมายังห้องทดลองด้วยสภาพที่สะบักสะบอมไปทั้งตัว หลังจากนั้นเด็กสวมหมวกฟางนามว่า เยลโล่ว์ ได้เข้ามายังห้องทดลองของดอกเตอร์ออร์คิดและขอตัวปิก๊ะไปเพื่อจะช่วยตามหาเร้ด (เร้ดเคยช่วยเยลโล่ว์จากโปเกมอนป่าในป่าโทกิวะ)
เยลโล่ว์ได้เดินทางต่อไปและได้เจอกับมาซากิ ระหว่างที่ถามข่าวคราวเร้ดอยู่นั้น ทั้งคู่ได้ถูกลอบโจมตีจากหญิงคนหนึ่งนามว่า คันนะ 1 ใน 4 จักรพรรดิ สิ่งที่เธอต้องการคือกำจัดปิก๊ะของเร้ด แต่ทั้งเยลโล่ว์และมาซากิใช้ไหวพริบหนีจากเธอมาได้อย่างปลอดภัย แล้วเยลโล่ว์ก็ได้พบกับ วาตารุ 1 ใน 4 จักรพรรดิ ผู้เชี่ยวชาญด้านมังกร เขาต้องการกำจัดมนุษย์ให้หมดไปจากโลกและสร้างเมืองที่มีเฉพาะโปเกมอน เยลโล่ว์ไม่สามารถต่อกรกับวาตารุได้เลย แต่ด้วยความประมาทเยลโล่ว์จึงจัดการวาตารุได้สำเร็จ
เยลโล่ว์เดินทางไปสู่เกาะเกรน เพื่อขอความช่วยเหลือจากคาสึระผู้นำโรงยิม ทั้งคู่มุ่งหน้าเข้าสู่เกาะซูโอซึ่งน่าจะเป็นที่อยู่ 4 จักรพรรดิ โดยมีกรีน บลู มาซากิตามมาสมทบ พวกเขาได้เจอกับ 3 ผู้บริหารแก๊งร็อกเกต (แมททิส เคียว นัทสึเมะ)อยู่บนเกาะ ทั้งสองฝ่ายยอมตกลงร่วมมือกัน เนื่องจากทั้งสองฝ่ายมีเป้าหมายเดียวกันคือกำจัด 4 จักรพรรดิ
เมื่อกำจัดวาตารุได้แล้วทุกคนก็ได้แยกย้ายกลับไปในที่ของตน ภูมิภาคคันโตก็ได้กลับมาอยู่ในความสงบอีกครั้ง โดยวาตารุหนีไป ทางบลูติดต่อให้ซิลเวอร์ไปสืบที่เขตโจโต
โปเกมอน สเปเชี่ยล : โกลด์ ซิลเวอร์ คริสตัล
หลังจากผ่านการต่อสู้ของศึก4จักรพรรดิมา1ปี การผจญภัยครั้งใหม่ก็เริ่มขึ้น"โกลด์" เด็กหนุ่มซึ่งอาศัยอยู่ในเมืองวาคาบะ เขตภูมิภาคโจโต พร้อมด้วย ฮิโนอาราชิ(บาคุทาโร่)คู่หูออกตามล่า"ซิลเวอร์"ที่ขโมยวานิโนโกะไปจากห้องทดลองของดร.อุทสึหงิ รวมทั้งเครื่องรวมภาพโปเกม่อนจากดร.ออร์คิด ในระหว่างที่ผจญภัยอยู่ในโจโตนั้นก็ได้ต่อสู้กับสมุนที่เหลืออยู่ของแก็งค์ร็อกเก็ตซึ่งอยู่ในการควบคุมของชายสวมหน้ากาก ซึ่งรอการคืนชีพขึ้นมาอีกครั้งหลังจากศึกตัดสินที่ชิลฟ์คัมปานี
ที่เมืองฮิวาดะ โกลด์ได้พบ"สึคุชิ"ชายผู้มีหน้าตาคล้ายผู้หญิงที่กำลังตามหาพรรคพวกที่หายสาบสูญไปที่โบราณสถานแอลฟ์ ด้วยความพลั้งเผลอทำให้ฝูงอันโนนที่หลับใหลมานานนับตั้งแต่สมัยดึกดำบรรพ์ได้ตื่นขึ้นและอาละวาดใส่พวกแก็งค์ร็อกเก็ตจนหนีไปได้ในที่สุด
วันหนึ่งโกลด์ได้รับไข่ใบหนึ่งจากดอกเตอร์อุทสึหงิหลังจากนั้นไข่ใบนั้นก็แตกออกปรากฏโทเงปี้ออกมา ดอกเตอร์อุทสึหงิจึงให้โกลด์มุ่งหน้าไปหา2ผู้เฒ่าเลี้ยงเด็ก 2 ผู้เฒ่าเลี้ยงเด็กได้ช่วยฝึกฝนโกลด์ให้รู้เรื่องพื้นฐานในการโปเกม่อนแบทเทิลโดยการใช้เทคนิคเป็นส่วนใหญ่ เมื่อรู้ข่าวว่ามิคังซึ่งเป็นเจ้าของโทเงปี้ซึ่งเป็นลูกของโทเงติค2ตัวของเธอได้เกิดประสบอุบัติเหตุในขณะเดินทางที่เมืองเอ็นจู จึงมอบหมายให้โกลด์ไปช่วยมิคังพร้อมกับให้เครื่องหมายราชาเป็นรางวัล เมื่อไปถึงเมืองเอ็นจูก็พบซิลเวอร์กำลังช่วยมิคังอยู่ในหอคอยซึสึแต่เพราะสมุนของหน้ากากน้ำแข็งชามูและคาสึมาขวาง โกลด์จึงให้เด็นริวของมิคังพามิคังไปยังที่ปลอดภัยแล้วเกิดการต่อสู้ขึ้น แต่ชามูและคาสึหนีไปได้ซะก่อน
ต่อมาเกิดปัญหาเกียราดอซในทะเลสาบฮิคาริเกิดอาละวาดอย่างรุนแรงเพราะมีการเพิ่มจำนวนมากจนเกินไปโดยมีชายสวมหน้ากากอยู่เบื้องหลัง โกลด์กับซิลเวอร์จึงได้มาขัดขวาง แต่ไม่สำเร็จซ้ำถูกหน้ากากน้ำแข็งแช่แข็งแล้วทิ้งลงทะเลสาบ
ที่เมืองโทคิวะได้มีการคัดหาบุคคลมาทำหน้าที่เป็นหัวหน้าโรงยิมโทคิวะหลังจากที่ห่างหายไปนาน เร้ดนั้นสามารถเอาชนะใจคณะกรรมการได้แต่เร้ดก็ขอถอนตัวไปเพราะร่างกายตกอยู่ในสภาพที่บอบช้ำเพราะถูกฤทธิ์ของกุญแจน้ำแข็งของคันนะเมื่อปีก่อน จึงให้กรีนมาเป็นผู้นำโรงยิมโทคิวะแทน กรีนแนะนำให้เร้ดมุ่งหน้าไปที่บ่อน้ำร้อนศักดิ์สิทธิ์ที่เขาชิโรงาเนะซึ่งมีนัทสึเมะซึ่งถูกกุญแจน้ำแข็งของคันนะล็อกไว้เหมือนกับเร้ดรออยู่ นัทสึเมะได้บอกถึงภัยร้ายที่จะต้องเกิดขึ้นให้กับเร้ดและมอบช้อนชี้ชะตาให้เพื่อนำทางไปยังบ่อน้ำพุร้อนที่รักษาได้ชะงัดกว่าแต่เนื่องจากมันค่อนข้างที่จะอันตรายให้กับเร้ด
อีกไม่นาน ดอกเตอร์ออร์คิดกับดอกเตอร์อุตสึหงิได้มอบสมุดเครื่องรวมภาพโปเกม่อนเล่มที่3ให้กับ"คริสตัล"ซึ่งเป็นผู้เชี่ยวชาญการจับ เพราะว่าเครื่องรวมภาพโปเกม่อนของโกลด์กับซิลเวอร์นั้นยังไม่คืบหน้าดีนัก ส่วนเยลโล่ว์นั้นถูกคุณอานักตกปลาไหว้วานให้ไปโจโตพร้อมกับปิก๊ะ แต่ใน ขณะเดินทางนั้นเกิดน้ำวนขึ้นอย่างรุนแรงพร้อมกับการปรากฏตัวของ"ลูเกีย"โปเกม่อนนกยักษ์ที่ปรากฏตัวขึ้นเมื่อปีก่อนในศึก4จักรพรรดิ โกลด์ ซิลเวอร์และคริสตัลจึงได้ทำการต่อสู้แต่เกิดมีมือที่3ชิงจับลูเกียไปได้ซะก่อน
ต่อมาได้มีการจัดแข่งขันขึ้นที่ที่ราบสูงเสะคิเอระหว่างผู้นำโรงยิมทั้งในเขตคันโตและโจโตขึ้นโดยมีเป้าหมายคือเพื่อเป็นตัวอย่างของโปเกม่อนแบทเทิ่ลที่บุคคลทั่วไปสามารถดูได้ และหาตัวหน้ากากน้ำแข็งที่เป็นหัวหน้าของแก็งค์ร็อกเก็ตคนปัจจุบัน
ทว่า สนามลีกได้เกิดการปรากฏตัวของสมุนแก็งค์ร็อกเก็ตและหน้ากากน้ำแข็งที่ได้เสร็จจากการจับโฮโอและลูเกียแล้ว บรรดาผู้นำโรงยิมได้ร่วม มือกันบุกเข้าไปปราบ
ส่วนผู้นำโรงยิมที่ได้รับการยอมรับจากโปเกม่อนในตำนานคือคาสึมิ,แมททิสและคาสึระได้ต่อสู้กับหน้ากากน้ำแข็ง หน้ากากน้ำแข็งได้จับตัวกันเทสึไปและขโมยสูตรลับที่ใช้สร้าง"บอลจับเวลา"ไป ในการต่อสู้กับโฮโอและลูเกียคาสึมิได้รับบาดเจ็บจนไม่สามารถสู้ต่อไปได้ จึงให้ซุยกุนเลือก "คริส" เป็นเจ้านายด้วยความสมัครใจ ส่วนหน้ากากน้ำแข็งได้ต่อสู้กับโกลด์และเอาชนะโกลด์ได้ทว่าความลับที่ถูกซ่อนก็ถูกเปิดเผยออกมาว่าตัวจริงของหน้ากากน้ำแข็งคือผู้เฒ่ายานางินั่นเอง
ในขณะเดียวกันเร้ดก็ได้ปรากฏตัวขึ้นพร้อมกับพากรีนมุ่งหน้าไปยังที่ที่ช้อนชี้ชะตานำทางไปก็ได้พบชิบะและเคียว ชิบะได้เล่าเรื่องราวของโปเกม่อนข้ามเวลา"เซเรบี้"และความสามารถของมันให้กับเร้ดและกรีนฟังและแนะนำทางให้ไปที่ป่าอุบาเมะซึ่งเป็นสถานที่ที่บอกเกร็ดเล็กๆของเซเรบี้ให้ฟัง
ที่ป่าอุบาเมะบลูได้พบกับคารินและอิสึกิซึ่งเป็นเด็กสวมหน้ากากเหมือนกัน คารินได้บอกว่าในวันนี้จะเป็นวันที่หน้ากากน้ำแข็งจะจับเวลาได้ในที่สุด และได้เกิดการต่อสู้กลางอากาศขึ้น เร้ดได้คู่กับฟรีซเซอร์ กรีนคู่กับธันเดอร์ ส่วนบลูได้คู่กับไฟร์ ต่อสู้กับ คารินที่ได้คู่กับโฮโอ ส่วนซิลเวอร์ที่ร่างกายสะบักสะบอมเพราะถูกเล่นงานได้ต่อสู้กับอิสึกิที่จับคู่กับลูเกีย ผลที่ได้คือซิลเวอร์ได้เอาชนะอิสึกิไปได้
เร้ด กรีน และบลูที่ไม่สามารถต่อกรกับโฮโอและลูเกียได้รับการช่วยเหลือจากมาซากิโดยการส่งกองทัพโปเกม่อนของผู้คนที่ชื่นชอบโปเกม่อนมาเป็นกำลังเสริมจึงทำให้เกิดพลังอันยิ่งใหญ่ที่จะทำลายพันธนาการของโฮโอและลูเกียได้
ในที่สุดการต่อสู้ที่แท้จริงก็ได้เริ่มขึ้นหน้าประตูศาลเจ้า เซเรบี้โปเกม่อนข้ามเวลาได้ถูกยานางิจับได้และได้เข้าไปในกระแสเวลา เพื่อที่จะช่วยเหลือโกลด์ออกมาจากประตูมิติ เยลโล่ว์ยอมเปิดเผยตนเองว่าตนเป็นผู้หญิงให้ทุกคนได้เห็นและใช้ปีกสีรุ้งกับปีกสีเงินช่วยโกลด์ออกมา โกลด์ ซิลเวอร์และคริสตัลได้ร่วมมือกันต่อสู้กับยานางิ แต่โกลด์ขอจัดการด้วยตนเองและมอบปีกสีรุ้งกับปีกสีเงินให้กับซิลเวอร์และคริสตัล ในตอนสุดท้ายโกลด์สามารถเอาชนะยานางิได้ในที่สุด
โปเกมอน สเปเชียล : รูบี้ แซฟไฟร์
ตั้งแต่เล่มที่15จนถึงเล่มที่22
กาลครั้งหนึ่ง ณ เขตโฮเอ็น รูบี้ หนุ่มน้อยจากโจโตได้ย้ายไปอยู่ที่นั่น ด้วยความที่เจ้าตัวใฝ่ฝันที่จะเป็นแชมป์"การประกวด"ทั้งหมด ซึ่งจะประชันความมีเสน่ห์ของโปเกม่อน รูบี้จึงต่อต้านเซ็นริซึ่งเป็นพ่อและเป็นผู้นำโรงยิมแล้วหนีออกจากบ้านไปเผชิญชีวิตในดินแดนอันกว้างใหญ่แต่เพียงลำพัง
ต่อมา รูบี้ได้รู้จักกับแซฟไฟร์ เด็กสาวที่อาศัยอยู่ในถ้ำ เจ้าหล่อนเองก็ตั้งเป้าไว้ว่าจะ"พิชิตโรงยิมทั้งหมด"ให้จงได้ ทั้ง2ได้ให้สัญญากันไว้ว่า ภายใน 80 วัน แต่ละคนจะต้องบรรลุเป้าหมายของตนเอง แล้วกลับมาเจอกันที่จุดนัดพบอีกครั้ง ดังนั้นการเดินทางรอบเขตโฮเอ็นภายใน 80วันของทั้งคู่จึงเริ่มต้นขึ้น
รูบี้ซึ่งกำลังมุ่งหน้าไปยังเมืองโทกะ ได้พบกับมิสึรุเด็กหนุ่มขี้โรคโดยบังเอิญ ขณะที่รูบี้กำลังสอนวิธีจับโปเกม่อนให้มิสึรุอยู่นั้นได้เกิดแผ่นดินไหวที่รุนแรงจนรูบี้กระเด็นตกลงไปในสายน้ำอันเชี่ยวกรากและได้รับความช่วยเหลือจากลุงชาวประมงฮางิ ส่วนแซฟไฟร์ได้รับการไหว้วานจากท่านประธานเดว่อนให้นำจดหมายไปส่ง"ไดโกะ" ในที่สุดทั้งสองก็ได้พบกันที่เมืองมูโระซึ่งแซฟไฟท์มาเพื่อประลองยิมกับยิมลีดเดอร์โทกิและเอาชนะมาได้ด้วยวาคาชาโมะซึ่งเป็นร่างพัฒนาของอาจาโมะ ส่วนรูบี้นั้นก็มาเพื่อตามหาโปเกม่อนน้ำสวยงามที่หายาก "มิโรคาออส" ซึ่งเขาก็ได้พบตัวกับไดโงะและหนีรอดออกมาจากฝูงโปเกม่อนตบตาคูจิโต้มาได้ สุดท้ายก็ต้องร่วมเดินทางกับแซฟไฟท์ซึ่งต้องการพบกับไดโงะนั้นเอง
รูบี้และแซฟไฟท์ตัดสินใจนอนพักที่เรือร้างที่จอดอยู่ที่หนึ่งภายในทะเล ที่ซึ่งรูบี้ก็ได้พบกับไมนันและพลัซเซิลภายในเรือลำนั้นซึ่งคาดว่าน่าจะมาพร้อมกับเจ้าของเรือ และเขาก็ได้พบกับสมาชิกแก๊งแม๊กม่าที่มาตามหาบันทึกและเครื่องค้นหาของเจ้าของเรือลำนี้ด้วย แต่ด้วยความช่วยเหลือของไมนันและพลัสเซิล ก็ทำให้ทั้งรูบี้และแซฟไฟท์สามารถรอดพ้นจากสถานการณ์วิกฤตินี้ได้
โปเกมอน สเปเชียล : ไฟร์เร้ด ลีฟกรีน
โปเกมอนสเปเชียลภาคไฟร์เร้ด&ลีฟกรีนเป็นภาคต่อของภาค เร้ด กรีน บลู และ ซิลเวอร์ ในเนื้อเรื่องนั้น ต่อเนื่องมาจากหลังเหตุการณ์ความวุ่นวายของบุรุษหน้ากากน้ำแข็ง2ปี ซึ่งในภาคนี้ได้ลงในนิตยสาร โชกาคุ นิ/ซัง/โกะ เน็นเซ กับ นิตยสาร โปเกมอน วอนเดอร์แลนด์ ตั้งแต่เล่มที่2-7 และ จบไปแล้วตั้งแต่ปีค.ศ.2006(พ.ศ. 2549) และต่อมาได้รวบรวมเป็นพ็อคเก็ตบุ๊คโดยเริ่มตั้งแต่เล่ม22จนถึงเล่มที่26
เร้ดและกรีน กลับมาสู่เมืองมาซาร่า ในวัย 15 ปี ด้วยคำบอกของด็อกเตอร์ว่าต้องการสมุดภาพโปเกม่อนคืน แต่..มันเป็นกับดักแก๊งร็อกเก็ตจับตัวด็อกเตอร์ไว้และให้ด็อกเตอร์บอก เร้ด กรีนและบลูให้นำสมุดภาพมาคืน จุดประสงค์ของแก๊งร็อกเก็ตคือ โปเกม่อนจากอวกาศเดโอคิซิส
บลูซึ่งกำลังจะเจอพ่อและแม่ที่ไม่ได้เจอกันมานาน กลับต้องต่อสู้กับเดโอคิซิส และพ่ายแพ้ให้กับมัน พ่อแม่ของบลูก็โดนหลุมดำประหลาดดูดหายไป
เร้ดและกรีนจึงตัดสินใจจะสู้กับโปเกม่อนตัวนี้จึงฝึกกับคิวาเมะที่เกาะ2โดยทั้งสองต้องผ่านการฝึกอย่างหนัก ไม่เว้นแม่แต่ต้องสู้กันเอง แต่ก็ฝึกสำเร็จ จนได้ท่าพิเศษมา(บาสเบอร์นกับฮาร์ตแพลน) เร้ดและกรีนได้ออกเดินทางไปยังเกาะ4 และได้พบกับคันนะที่มาร่วมต่อสู้ด้วยกับสามสมิงแก๊งร็อกเก็ตที่ต้องการจะจับตัวเร้ดและกรีน ทั้งคู่หนีไปได้ สามสมิงจึงถล่มเกาะ5-6-7 เพื่อบีบให้เร้ด กรีน บลูออกมา เร้ดไปเกาะ5 กรีนไปเกาะ6 คันนะไปเกาะ7
ผลการต่อสู้
เร้ดสามาระเอาชนะจักระได้อย่างงดงาม แต่ก็ต้องสู้กับเดโอคิซิส และก็พ่ายแพ้ไป จนเสียความมั่นใจ
กรีนได้สู้กับโอกะ และเอาชนะได้ ทำให้ได้รู้ว่าดร.ออร์คิดถูกลักพาตัวไป
คันนะได้สู้กับซากิที่เกาะ7 แต่ก็ถูกฝูงอันโนนที่ถูกปลดปล่อยมาทำให้แพ้ไปในที่สุด
ด้านเร้ดที่สูญเสียความมั้นใจไป ก็ได้บลูที่ทำให้ความมั่นใจของเร้ดกลับมาอีกครั้ง ต่อมาบลูได้ฝึกถ้าพิเศษจนสำเร็ด(ไฮโดรแคนนอน) และมิวทูก็ปรากฏตัวขึ้นพร้อมกับบอกว่าจะช่วยเร้ด
ทั้ง 3 คนและมิวทูจึงออกเดินทางไปยังเกาะ7 ซึ่งเป็นฐานทัพของแก๊งร็อกเก็ต
ด้านซิลเวอร์ ได้ออกตามหาความเป็นมาของตน จนมาถึงเมืองโทคิวะ และได้พบกับเยลโล่ว์ เยลโล่ว์เลยช่วยโดยการอ่านความทรงจำของนิวร่าที่มีปฏิกิริยาตอบสนองหลังจากที่มาถึงเมืองโทคิวะ และสิ่งที่ปรากฏขึ้นก็คือรูปปั้นของหัวหน้าโรงยิมโทคิวะรุ่นก่อน
เร้ด กรีน บลู สามารถช่วยดร.ออร์คิดกับพ่อแม่ของบลูได้ แต่ก็ต้องพบกับร่างแยกของเดโอคิซิสมากมาย และซาคากิ มิวทูถูกจองจำด้วยM2ไบต์ ทุกคนถูกกักขังอยู่ในนั้น ระหว่างนั้น ดร. ออคิดได้แปรียนสมุดภาพเครื่องใหม่ให้ทัง3คน และ ซาคากิก็ลอบหนีออกมา แล้วใช้ความสามารถของเดโอคิซิสตามหาลูกชายที่หายตัวไป จนรู้ว่าอยู่ที่เมืองโทคิวะ และให้ซากิกับโอกะลงไปรับ
ด้านซิลเวอร์กับเยลโล่ว์ ได้พบกับซากิและโอกะ และสู้กัน ซากิจึงบอกความจริงเรื่องที่ว่าซาคากิเป็นพ่อของซิลเวอร์ แต่ ซิลเวอร์นั้นไม่ยอมรับจึงเกิดการต่อสู้กัน โอกะพลาดโปเกมอนของโอกะจึงโดนโปเกมอนของเยลโลว์แช่เข็ง แต่ทังเยลโลว์และซิลเวอร์ก็ไม่สามารถสู่กับซากิได้เลย ซากิจึงลักพาซิลเวอร์ไปได้ เยลโล่ว์จึงตามไปที่เรือเหาะ
ส่วนเร้ด กรีน บลู ได้ใช้ท่าพิเศษทำลายM2ไบต์ลงได้ และเร้ดก็ได้ออกเดินทางตามซาคากิไปพร้อมกับมิวทูและสมุดภาพเครื่องใหม่
เร้ดและซาคากิได้สู้กัน สุดท้ายเร้ดล้มความทะเยอทะยานของ ซาคากิ หัวหน้าแก๊งร็อกเก็ตได้สำเร็จและพบว่า เดโอคิซิสมี 2 ตัวโดยตัวที่1ถูกแกีงร็อกเก็ตไช้งานจนหมดประโยชน์และทิงมันไปและเดโอคิซิสตัวที่2ได้ยอมเปลียนฝ่ายมาอยู่กับเร้ด จักระได้ทรยศ ทำให้เรือเหาะตกลง เดโอคิซฺได้ใช้พลังย้ายทุกคนไปอยูที่โทคิวะแต่เร้ดขออยู่ต่อเพราะถ้าเครื่องตก เมืองจะได้รับความเสียหายอย่างมาก แต่ มิวได้โผล่มาช่วยทันเวลา จึงไม่มีความเสียหาย เดโอคิซิสได้ตัดสินใจตามหาเพื่อนที่ถูกเรียกว่าตัวที่1
แต่แล้ว เร้ดและผู้ถือสมุดภาพ 5 คนก็โดนแสงประหลาดของซากิที่รอดมาได้ และกลายเป็นรูปปั้นหิน
โปเกมอน สเปเชียล : เอเมรัลด์
ตำนานบทใหม่ได้เริ่มต้นขึ้นอีกครั้ง ณ แบทเทิ่ลฟรอนเทียร์ โดยครั้งนี้ เอเมรัลด์ ผู้ที่ครอบครองสมุดภาพรุ่นที่3 ซึ่งมีเสื้อผ้าปิดบังร่างกายที่มีมือกล รองเท้าส้นสูงที่เก็บของได้มากมาย เพราะมีปมด้อยเป็นเด็กตัวเล็ก แขนขาสั้น (ชอบยืนฉี่ในที่สูง) และเป็นผู้ที่ถูกคริสตัลและดร.ออร์คิดบอกให้ จับจิราชิ ภายใน7วัน ก่อนที่จะมีคนอื่นจับมันไป
เอเมรัลด์ พยายามที่จะทำความฝันที่ตนเองต้องการให้สำเร็จ สิ่งนั้นคือการท้าดวล 7สถานที่ ในแบทเทิ่ลฟรอนเทียร์ และต้องการพิชิตทั้งหมดให้ได้ แต่แล้ว เอเมรัลด์ก็ได้พบ ผู้ครอบครองสมุดภาพโฮเอ็นอีก2คน นั่นคือรูบี้และแซฟไฟร์
อย่างไรก็ตาม ก็ได้มีวายร้ายผู้ที่ปิดบังตัวเองในเกราะอัศวินที่ไม่เปิดเผยโฉมหน้า มีนามว่า “ไกล์ ไฮด์เอาท์” ต้องการนำจิราชิ ไปใช้ในสิ่งที่ชั่วร้ายซึ่งได้จับจิราชิไปก่อนแล้ว เอเมรัลด์จึงจำเป็นต้องช่วยเหลือจิราชิให้หลุดพ้นเงื้อมมือของ ไกล์ ไฮด์เอาท์ ให้ได้
หลังจากที่เอเมรัลด์ได้ต่อสู้กับไกล์ ไฮด์เอาท์ โปเกมอนของเอเมรัลด์บาดเจ็บและพ่ายแพ้ต่อไกล์ไฮด์เอาท์ แต่แล้ว ไกล์ ไฮด์เอาท์ได้เปิดเผยโฉมหน้าของตนเอง ซึ่งที่แท้นั่นคือ อาโอกิริ ผู้นำแก็งค์อควา
หลังจากนั้นไม่นาน โกลด์ กับ คริสตัล ได้มาที่แบทเทิ่ลฟรอนทียร์ เยลโล่ว์ เร้ด ซิลเวอร์ บลูและกรีนที่เป็นหินก็ถูกขนส่งจากเรือ เอส.เอส.ไทดอล มาอยู่ที่แบทเทิ่ลฟรอนเทียร์เช่นกัน
ถึงแม้ว่า รูบี้ แซฟไฟร์ และ เอเมรัลด์ ไม่เคยคิดว่ารูปปั้นทั้ง5จะมาอยู่ในห้องสุดท้ายของชั้นบนสุดของ แบทเทิ่ลทาวเวอร์ในแบทเทิ่ลฟรอนเทียร์ รูปปั้นทั้ง5นั้นคือ ผู้ครอบครองสมุดภาพอีก5คนที่กลายเป็นหิน ในหินนั้นมีเร้ด บลู กรีน เยลโล่ และ ซิลเวอร์ที่ถูกกลายเป็นหิน
ไกล์ ไฮด์เอาท์(อาโอกิริ) ได้เรียก ไคโอกร้าปลอม ที่สร้างมาจากน้ำ จนทำให้เกิดน้ำท่วมในแบทเทิ่ลฟรอนเทียร์
ในระหว่างนั้น รูบี้ แซฟไฟรเละเอเมรัลด์ซึ้งกำลังฝึกท่าลับอยู่ได้ฝึกสำเร็จในตอนนั้นเอเมรัลด์ก็ขอพจากจิราชิให้ เร้ด กรีน บลู เยลโล่ว์และซิลเวอร์ หายเป็นปกติหลังจากนั้นซิลเวอร์ได้ฝึกท่าลับสำเร็จได้อย่างรวดเร็ว แต่ด้วยทั้งท่าลับของผู้ครอบครองสมุดภาพทุกคนไม่สามารถ ทำลายไคโอกร้าปลอมได้ระหว่างนั้นปิกะ จูจูและปิจูซึ่งได้ไม้ตายใหม่(โวลเทคเกอร์)มา ได้รวมพลังและโจมตีใส่ไคโอกร้าปลอม ทำให้แบทเทิลฟรอนเทีย สามารถรอดพ้นจากภัยพิบัติได้ในที่สุด
โปเกมอน สเปเชียล : ไดมอนด์ เพิร์ล
เป็นเรื่องราวการผจญภัยครั้งใหม่ใน เขตชินโอ โดยมีผู้ครอบครองสมุดภาพทั้ง 3 ซึ่งมีชื่อว่า 1.ไดมอน 2.เพิร์ล 3.แพตตินัม ซิ่งไดมอน - เพิร์ลนั้นต้องไปเป็นบอดี้การ์ดของ แพตตินัม ด้วยสาเหตุว่า ไดมอน - เพิร์ล ได้ไปแสดงรายการตลกของเขตชินโอและมุกแป้ก(โดยไดมอนได้ไปหยิบข้าวปั้นของทีมงานมากิน)จึงมีคนขำน้อยจึงตกรอบแหละขณะที่เดินออกมาโดยท้อใจก็มีคนออกมาบอกว่าได้รางวัลพิเศษและก็เอามาให้แล้วก็บอกกับ ไดมอน - เพิร์ล ว่าให้รีบขึ้นไปบนเวที ไดมอน - เพิร์ล ดีใจมากจึงรีบวิงขึ้นไปขณะนั้นเอง ไดมอน - เพิร์ล ได้ชนกับ ด็อกเตอร์นานาคามาโตะและของของรางวัลจึงสับเปลี่ยนกันจากนั้นด็อกเตอร์ นานาคามาโตะ ก็ได้คุยเกี่ยวกับตระกูลเบลลิลกับพ่อของ แพทตินัมว่าตระกูลนี้ผู้สืบทอดต้องนำวัตถุดิบจาก ภูเขาเทนกังมาทำเครื่องประดับและได้มอบใบคำสั่งที่พลัดเปลี่ยนกับ ไดมอน - เพิร์ล ให้บอดี้การ์ดตัวจริงแล้วก็ไป ตัดฉากมาที่ ไดมอน - เพิร์ล ได้รับรางวัลและเปิดดูปรากฏว่าในจดหมายเขียนไว้ว่าให้คุ้มกันโดยมีค่าตอบแทนสิบล้าน แล้วก็ตัดมาที่ แพตตินัมอยู่ที่สถานที่นัดเจอกันและได้เรียก 1 ใน 3 โปเกมอนของด็อกเตอร์นานาคามาโตะออกมาชื่อว่า พจจามะ แล้วก็เรียก นาเอโทรุ กับ ฮิโกะซารุ ออกมาต้อนรับบอดี้การ์ด ขณะนั้นเอง ไดมอน - เพิร์ล ก็ได้มาถึงพอดี ซารุฮิโกะ กับ นาเอโทรุก็ได้กระโดดมาเกาะหน้า ไดมอน - เพิร์ล โดย นาเอโทรุเลือก ไดมอน ซารุฮิโกะเลือก เพิร์ล ทันใดนั้นฝูงมุกคุรุ ก็เข้ามาโจมตีและ แพทตินัมก็บอกให้ ไดมอน - เพิร์ล ไล่ไป จากนั้นก็ดิทางสู่เขาเทนกัง จากนั้นก็พักที่โรงแรม ไดมอน - เพิร์ล ก็ได้ตั้งชื่อให้กับโปเกมอนของตัวเอง โดย ไดมอน ตั้งชื่อให้ นาเอโทรุ ว่า รู และ เพิร์ล ตั้งให้ ฮิโกะซารุ ว่า  ซารุฮิโกะ จากนั้นก็มีกองทัพบิปป้าฟันยาวมาทำร้าย แพทตินัม ในห้อง ไดมอน - เพิร์ล จึงรีบตามไปช่วยจากนั้น ไดมอน จึงพาพวกบิบป้าไปแทะรูปปั้นทองคำจนฟันบิปป้าปกติและจึงเดินทางต่อ
โปเกมอน สเปเชียล : แพลทินัม
ไดมอนด์ เพิร์ล และ แพลตินัม แพ้ไซรัสแล้วเพิร์ลก็มาขอคืนดีไดอาทำให้ทั้ง2กลับมาเป็นคู่หูกันแล้วก็ชนะยิม4แล้วจึงออกเดินทางต่อ
โปเกมอน สเปเชียล : ฮาร์ทโกลด์ โซลซิลเวอร์
โปเกมอน สเปเชียล ฮาร์ทโกลด์ โซลซิลเวอร์ ที่หมายถึง หัวใจสีทอง และ จิตวิญญาณสีเงิน เป็นเนื่อเรื่งบทใหม่ของ โกลด์ และ ซิลเวอร์ ที่เติบโตขึ้นและในคราวนี้ พวกแก๊งร้อกเกตก็มาทำโจโตปั่นป่วนอีกเช่นเคย
ตัวละคร
ในเรื่องโปเกมอนสเปเชียลได้แบ่งเป็นภาคต่างๆ ซึ่งมีตัวละครหลักในการดำเนินเรื่องได้แก่เรด, กรีน, บลู, เยลโลว์, โกลด์, คริสตัล, ซิลเวอร์, รูบี้, แซฟไฟร์, เอเมอรัล , ไดมอน , เพิร์ล , แพตตินัม ทั้งนี้ยังมีตัวละครที่มีบทบาทสำคัญได้แก่ผู้นำโรงยิมต่างๆ และโปเกมอนหลักที่อยู่ภายใต้การดูแลของตัวละครหลักๆ และองกรฝ่ายร้าย เช่น แก็งร็อคเก็ต , แก็งแม็กม่า-อควอ , แก็งกาแลคติก
บัญญัติว่าด้วยสิทธิพื้นฐานของพลเมือง
บัญญัติสิทธิ (Bill of rights คือรายชื่อสิทธิที่ถือโดยรัฐว่าเป็นสิทธิสำคัญและจำเป็นที่จะต้องมี วัตถุประสงค์ของการออกบัญญัติดังว่าก็เพื่อเป็นการพิทักษ์สิทธิที่ระบุจากการล่วงละเมิดโดยรัฐบาล คำว่า “บัญญัติสิทธิ” มีต้นรากมาจากบริเตนใหญ่ที่หมายถึงร่างพระราชบัญญัติฉบับที่ได้รับการอนุมัติจากรัฐสภาแห่งสหราชอาณาจักรในปี ค.ศ. 1689
บัญญัติสิทธิที่เป็นส่วนหนึ่งของบทบัญญัติอื่นจะเป็นอุปกรณ์ที่แยกจากการควบคุมของฝ่ายนิติบัญญัติ บัญญัติสิทธิอย่างเป็นทางการของหลายประเทศถือว่าเป็นบทบัญญัติที่มีอำนาจเหนือองค์กรนิติบัญญัติ แต่ก็เป็นไปได้ที่บทบัญญัติสิทธิเหล่านี้อาจจะมาอ่อนตัวลงเมื่อรัฐบาลออกบทบัญญัติอื่นที่อนุมัติโดยรัฐบาลต่อมา และไม่จำเป็นต้องได้รับการอนุมัติในการที่จะเปลี่ยนแปลงได้
บัญญัติสิทธิที่เป็นอิสระจากบทบัญญัติอื่น ฉะนั้นจึงสามารถเปลี่ยนแปลงหรือเพิกถอนโดยองค์กรผู้เสนอได้ ซึ่งไม่ใช่บัญญัติสิทธิตามรัฐธรรมนูญ
โลกันตนรก
โลกันตนรก (Inferno) เป็นภาพยนตร์ลึกลับ/ระทึกขวัญ กำกับโดยรอน ฮาวเวิร์ด เขียนบทโดยเดวิด เคปป์ โดยอิงจากนวนิยายเรื่อง สู่นรกภูมิ ของแดน บราวน์ ภาพยนตร์เรื่องนี้เป็นภาคต่อจาก รหัสลับระทึกโลก (ค.ศ. 2006) และ เทวากับซาตาน (ค.ศ. 2009) ทอม แฮงส์กลับมารับบทเป็นศาสตราจารย์โรเบิร์ต แลงดอน สมทบด้วยเฟลิซิตี โจนส์, โอมาร์ ซี, เบน ฟอสเตอร์, อีร์ฟาน ข่านและซิดเซ บาเบตต์ คนุดเซน
เรื่องย่อ
โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด ตื่นขึ้นมาในโรงพยาบาลในเมืองฟลอเรนซ์ ประเทศอิตาลี เขาจำเหตุการณ์ก่อนหน้านี้ไม่ได้ แต่เห็นภาพว่าโลกถูกภัยคุกคาม ดร. เซียนนา บรูคส์ แพทย์ผู้ดูแลบอกแลงดอนว่าเขาสูญเสียความทรงจำเพราะถูกยิงที่ศีรษะ ต่อมามีเจ้าหน้าที่ตำรวจเข้ามาสอบสวนแลงดอน แต่ปรากฏว่าเป็นนักฆ่าชื่อ วาเยนทา เซียนนาจึงพาแลงดอนหลบหนีไปที่อะพาร์ตเมนต์ของเธอ
เมื่อค้นสัมภาระของแลงดอน ทั้งสองพบเครื่องฉายภาพขนาดเล็กที่ฉายภาพ แผนที่นรก ของซันโดร บอตตีเชลลีที่ได้แรงบันดาลจาก ดีวีนากอมเมเดีย ของดันเต อาลีกีเอรี แลงดอนและเซียนนาตระหนักว่านี่เป็นปริศนาแรกที่แบร์ตรองด์ โซบริสต์ พันธุวิศวกรทิ้งไว้ก่อนตาย ทั้งสองพบว่าโซบริสต์คลั่งไคล้ดันเตและสร้างไวรัสชื่อ "อินแฟร์โน" ขึ้นเพื่อแก้ปัญหาประชากรโลกล้นเกิน ในเวลาเดียวกัน วาเยนทาและเจ้าหน้าที่องค์การอนามัยโลกพยายามบุกอะพาร์ตเมนต์ของเซียนนา ทำให้ทั้งสองต้องหลบหนีอีกครั้ง แลงดอนและเซียนนาเดินทางไปทั่วฟลอเรนซ์และเวนิสเพื่อแก้ปริศนาของโซบริสต์ ก่อนที่แลงดอนจะพบว่าตัวเองขโมยหน้ากากมรณะของดันเตมา แต่เขาจำไม่ได้
วาเยนทาติดต่อแฮร์รี ซิมส์ หัวหน้าบริษัทรักษาความปลอดภัยเดอะคอนซอร์เทียม ซึ่งทำงานให้โซบริสต์ ด้านเอลิซาเบธ ซินสกี ผู้อำนวยการองค์การอนามัยโลกพยายามยับยั้งการแพร่เชื้อไวรัสอินแฟร์โน เมื่อซิมส์รู้เรื่องไวรัสของโซบริสต์ เขาตัดสินใจร่วมมือกับซินสกี อีกด้านหนึ่ง แลงดอนและเซียนนาได้รับการติดต่อจากคริสตอฟ บูชาร์ด ที่อ้างตนว่าทำงานให้องค์การอนามัยโลก บูชาร์ดบอกว่าซินสกีวางแผนเพื่อใช้ประโยชน์จากไวรัสอินแฟร์โน ทำให้แลงดอนและเซียนนายอมร่วมมือกับบูชาร์ด แต่ต่อมาแลงดอนพบว่าบูชาร์ดโกหกและตั้งใจจะใช้ไวรัสเพื่อประโยชน์ของตัวเอง จึงหลบหนีไปพร้อมเซียนนาอีกครั้ง
แลงดอนอนุมานได้ว่าไวรัสอยู่ที่ฮายาโซฟีอาในประเทศตุรกี แต่เซียนนาทิ้งแลงดอนไว้เพื่อไปปล่อยไวรัส เพราะเธอเคยเป็นคนรักของโซบริสต์และเห็นด้วยกับสิ่งที่เขาทำ แลงดอนถูกบูชาร์ดจับตัวอีกครั้ง แต่ซิมส์มาช่วยและพบกับซินสกี ซิมส์เปิดเผยว่าตนได้รับการว่าจ้างจากเซียนนาให้ลักพาตัวแลงดอนหลังจากโซบริสต์ตาย โดยวางยาแลงดอนเพื่อให้จำอะไรไม่ได้และจัดฉากในโรงพยาบาลขึ้น
ทั้งหมดพบว่าไวรัสอยู่ในถุงที่ซ่อนไว้ใต้น้ำในโถงบาซิลิกา ใกล้กับฮายาโซฟีอา กลุ่มของแลงดอนจึงรีบไปที่นั่น ในขณะเดียวกัน เซียนนาและลูกน้องพยายามวางระเบิดเพื่อให้ถุงไวรัสแตก ซิมส์ถูกเซียนนาฆ่าตาย ด้านแลงดอนเผชิญหน้ากับเซียนนาก่อนเธอจะฆ่าตัวตายเพื่อให้ไวรัสแพร่เชื้อ แต่ถุงไวรัสได้รับการป้องกันทันเวลา ภาพยนตร์จบลงเมื่อแลงดอนนำหน้ากากมรณะของดันเตไปคืนที่เดิม
การผลิต
ในเดือนกรกฎาคม ค.ศ. 2013 โซนี่พิคเจอร์สเอ็นเตอร์เทนเมนต์ประกาศว่ารอน ฮาวเวิร์ดจะกำกับภาพยนตร์ที่อิงจากนวนิยายของแดน บราวน์ชื่อ สู่นรกภูมิ ซึ่งเป็นนวนิยายลำดับที่ 4 ในชุด "โรเบิร์ต แลงดอน" โดยมีเดวิด เคปป์เป็นผู้เขียนบทภาพยนตร์ และได้ทอม แฮงส์กลับมารับบทเป็นศาสตราจารย์โรเบิร์ต แลงดอน ในเดือนสิงหาคม ค.ศ. 2014 โซนีประกาศว่าจะเริ่มถ่ายทำที่อิตาลีในเดือนเมษายน ค.ศ. 2015 ในเดือนธันวาคม ปีเดียวกัน มีข่าวว่าเฟลิซิตี โจนส์จะร่วมแสดงด้วย ต่อมาในเดือนมีนาคม ค.ศ. 2015 เบน ฟอสเตอร์ได้รับเลือกให้แสดงในบทตัวร้าย
การถ่ายทำ
การถ่ายทำเริ่มในเดือนเมษายน ค.ศ. 2015 ที่เวนิส ประเทศอิตาลี และที่ฟลอเรนซ์ช่วงปลายเดือนเมษายนถึงเดือนพฤษภาคม นอกจากนี้ยังมีการถ่ายทำที่สถานีรถไฟปาโดวา ต่อมาในเดือนมิถุนายน มีการถ่ายทำในสตูดิโอที่บูดาเปสต์ ประเทศฮังการี การถ่ายทำสิ้นสุดในเดือนกรกฎาคม
การตอบรับในประเทศไทย
โลกันตนรก ทำรายได้เปิดตัวในประเทศไทย 2.81 ล้านบาท ระหว่างวันที่ 24–30 พฤศจิกายน ค.ศ. 2016 ภาพยนตร์เรื่องนี้ทำรายได้ 20.46 ล้านบาท